# **DECIZIA ETAPEI DE ÎNCADRARE**

## Nr. din ...........2019

Ca urmare a solicitării de emitere a acordului de mediu adresate de **Silcotub SA**, cu sediul în județul Sălaj, municipiul Zalău, bulevardul Mihai Viteazul, nr. 93, înregistrată la APM Salaj cu nr. 5088/08.07.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.06.2019, că proiectul: „***Demolare construcţii”*** propus a fi amplasat în: județul Sălaj, municipiul Zalău, bulevardul Mihai Viteazul, nr. 111, **nu se supune evaluării impactului asupra mediului.**

Justificarea prezentei decizii:

**I.** Motivele pe baza cărora s-a stabilit neefectuarea evaluării impactului asupra mediului sunt următoarele:

**a)** proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în *anexa nr. 2, la pct. 13, lit. a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Zalău şi la sediul titularului, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- din analiza listei de control pentru etapa de încadrare rezultă că, proiectul nu are impact semnificativ asupra mediului;

**b) Caracteristicile proiectului:**

***b1) dimensiunea şi concepţia întregului proiect:***

Proiectul se va realiza în intravilanul municipiul Zalău, pe bulevardul Mihai Viteazul la numărul 111. Terenul aparţine beneficiarului SILCOTUB SA fiind reperat în zonă ca fosta întreprindere Cuprom SA. Parcela se identifică prin CF nr. 569501 cu nr. cadastral 69501, având o suprafaţă de 46.999 mp. Activitatea de producţie desfăşurată pe amplasament a fost oprită în anul 2015 de atunci clădirile şi instalţiile existente fiind păstrate în conservare. Activităţile principale desfăşurate pe amplasament au fost topirea, turnarea, laminarea cuprului, trefilarea sărmei de cupru laminate, împletirea, emailarea sârmei de cupru trefilate, precum şi alte activităţi conexe.

Prin prezenta documentatie se propune desfiintarea unora dintre cladirile ramase respectiv etapa II astfel:

* C 1- cladire hala emailare (5000TO)
* C 3 - depozit de produse finite
* C 6 - cladire laborator ctc-tesa
* C 7 - hala de fabricatie 1 cbe 4000 to
* C 8 - hala de fabricatie 2 cbe 4000 to
* C20 - corp tesa extindere

De asemenea se mai propune demolarea gardului existent pe latura nordica a amplasamentului si refacerea acestuia pe amprenta imprejmuirii initiale.

Constructiile propuse pentru demolare au regimuri de inaltime si structuri diferite. Structurile ce se vor demola includ acoperis (terasa si sarpanta), pereti (zidarie de caramida si tabla), tamplarie (pvc si metalica), elemente din beton simplu sau armat, resturi tevi instalatii pozate ingropat.

Pe perioada realizarii lucrarilor de demolare deseurile rezultate se vor colecta selectiv si se vor valorifica /elimina prin firme autorizate conform legislatiei actuale.

*Asigurarea utilităţilor:*

Clădirile studiate sunt racordate la utilităţile din zonă astfel:

* alimentarea cu apa potabilă – de la reţeaua de alimentare existentă pe amplasament;
* alimentare cu energie electrica: de la reteaua de alimentare cu energie electrica existenta pe amplasament;
* apa menajera – la canalizarea menajera existenta pe amplasament si la canalizarea menajera;

|  |  |
| --- | --- |
| Cladirea propusa pt.demolare | Elemente de identificare |
| C1 -cladire hala emailare(5000 to) | Nivel = P; Sc = Sd = 687,90 mp ; cladire realizata cu structura de rezistenta alcatuita din fundatii din beton armat continue sub ziduri, cadre din beton armat, plansee din beton armat, inchideri din zidarie de caramida, acoperis tip terasa cu atic din beton. Tamplaria este din metal, finisajele sunt realizate cu tencuieli minerale, iar pardoselile sunt din ciment sclivisit, gresie si parchet. |
| C3 - cladire depozit de produse finite; | Nivel = P; Sc = Sd = 3024.76 mp; are structura de rezistenta alcatuita din fundatii din beton armat continue sub ziduri, pereti portanti din zidarie de caramida, planseu din beton armat, acoperis tip sarpanta cu atic. Tamplaria este din metal. Finisajele sunt cu tencuieli minerale, iar inchiderile din zidarie de caramida, tamplarie pvc si zidarie din sticla Nevada, pardoselile sunt din parchet. |
| C6 - cladire laborator CTC-tesa | Nivel = P+2E; Sc = 955,93 mp; Sd = 2.867,79 mp are structura de rezistenta alcatuita din fundatii din beton armat izolate sub stalpi si continue sub ziduri, cadre din beton armat, inchideri din zidarie de caramida, grinzi de acoperis din beton armat, acoperis tip terasa. Tamplaria este din metal. |
| C7 si 8 - cladire corp deserviri auxiliare | Nivel = P+E; Sc = 417.43 mp; Sd = 834.86 au structura de rezistenta alcatuita din fundatii din beton armat continue sub ziduri, pereti portanti din zidarie de caramida, planseu din beton armat, acoperis tip terasa. Tamplaria este din metal. |
| C20 - extindere-tesa | Nivel = P+3E; Sc = 147.00 mp; Sd = 441 mp; are structura de rezistenta alcatuita din fundatii din beton armat continue sub ziduri, stalpi si grinzi din beton armat, diafragme din beton armat, plansee din beton armat prefabricat, acoperis tip terasa. Finisajele sunt cu tencuieli driscuite. |

Pentru realizarea lucrărilor din proiect se vor dezafecta toate instalatiile existente în clădiri, iar alimentarea cu apă rece a şantierului se va face prin intermediul unui branşament provizoriu realizat la reţeaua existentă.

Alimentarea cu energie electrică a şantierului se va face prin intermediul unui racord provizoriu la reţeaua electrica existent pe amplasament.

Pe perioada de derulare a lucrărilor de dezafectare apa pentru personal va fi asigurată în PET-uri.

Lucrările de demolare se vor desfăşura în următoarele etape:

|  |  |
| --- | --- |
| **Etapele de demolare** | **Elemente de identificare** |
| **A**. Etapa de organizare de santier | - Cuprinde evaluarea amplasamentului sub aspectul pozitionarii utilajelor, stabilirea traseelor de evacuare. |
| **B**. Etapa de demolare | Etapa de demolare se refera la perioada de timp aferenta demolarii  propriu- zise si include totalitatea operatiilor de natura sa transforme actuala reprezentare a amplasamentului. Etapa implica evacuarea deseurilor rezultate de la demolare cu luarea masurilor adecvate pentru protectia factorilor de mediu si predarea materialelor valorificabile catre societati autorizate in reciclare (metal, lemn, neferoase- cabluri).  Activitatea se va desfasura in urmatoarele directii principale:   * Dezafectarea retelelor; * Demontarea instalatiilor electrice/sanitare/termice; * Demontarea elementelor de lemn/metal; * Demolarea constructiilor metalice/din zidarie; * Transportul molozului si a deseurilor catre spatii special amenajate;   Se vor identifica elementele de legatura si se vor proteja in vederea asigurarii unui nivel de siguranta pentru succesiunea etapelor de demolare. Structurile includ acoperis, pereti, tamplarie, elemente din lemn, resturi tevi instalatii pozate ingropat.  Structurile se vor demola in ordine inversa construirii acestora.  In cazul unui front mic de lucru, sau al unei rezistente si stabilitati insuficiente a elementelor ce se demoleaza, muncitorii vor fi legati cu centuri de siguranta de elemente fixe si rezistente ale constructiei si care in etapa respectiva nu se demoleaza inca.  Contractorul se va asigura ca utilajele si echipamentele folosite indeplinesc  urmatoarele: – Sunt in concordanta cu tipul si scopul lucrarii la care sunt folosite, – Sunt manevrate de operatori competenti si experimentati, – Sunt intretinute in bune conditiuni de functionare pe toata durata lucrarilor. - Pe durata lucrarilor toti operatorii vor purta echipament de protectie  individual corespunzator cum ar fi: casti de protectie, ochelari de protectie, casti antifonice, masca si manusi de protectie. - Contractorul va instala plase de protectie, imprejmuiri si bariere etc. pentru a preveni accidentele sau vatamarile/ degradarile ce ar putea rezulta din caderile sau proiectarile de materiale si/sau moloz. - Atunci cand sunt folosite mijloace mecanice cum ar fi macarale, excavatoare hidraulice, ciocane pneumatice pentru lucrarile de demolare, se va avea in vedere ca nici una din partile componente ale acestor utilaje sa nu vina in contact cu retele subterane/ supraterane. Contractorul va informa in timp util toate autoritatile competente cu privire la lucrarile ce se vor executa pentru a se reamplasa aceste retele, dupa caz.  Lucrarile de demolare se vor executa cu respectarea normelor PSI si de protectia muncii specifice lucrarilor de constructii si demolari, avandu-se in vedere si particularitatile specifice privind lucrul cu azbest si nivelul de zgomot. |
| **C.** Etapa de inchidere | Aceasta etapa se refera la finalizarea lucrarilor de demolare si pregatirea terenului:   * Retragerea utilajelor specifice activitatii de demolare; * Verificarea conformitatii lucrarilor realizate; * Predarea catre beneficiar a terenului amplasamentului. |

După finalizarea lucrărilor de dezafectare, gropile rămase vor fi umplute/nivelate cu pământ de pe amplasament. Deasemenea se va igieniza amplasamentul de toate tipurile de deşeuri generate în perioada de realizare a lucrărilor de demolare.

**b2)** ***cumularea cu alte proiecte existente şi/sau aprobate:*** pe terenul studiat există construcţii cu destinaţie industrială de producţie în care nu se mai desfăşoară nicio activitate din anul 2015;

**b3)*utilizarea resurselor naturale, în special a solului, a terenurilor, a apei şi a biodiversităţii***: în perioada de execuţie se vor folosi cantităţi de apă, carburanţi, în special motorină, însă aceasta se va asigura de la unităţile specializate.

**b4)** ***cantitatea şi tipurile de deşeuri generate/gestionate:***

- vor rezulta deşeuri specifice lucrărilor de demolare care vor fi gestionate conform Legii nr. 211/2011(r1) privind regimul deşeurilor, cu modificările ulterioare, acestea vor fi colectate selectiv și se vor valorifica/elimina numai prin operatori economici autorizați;

- deşeurile reciclabile – plastic, hârtie, carton, lemn, sticla, metal, etc. se vor precolecta in recipiente separate şi vor fi predate operatorului economic autorizat sau se vor valorifica la unităţile de profil;

- deşeurile inerte (betonul, cărămizile, materialele ceramice, amestecurile sau fracţiile separate de beton, cărămizi sau materiale ceramice) se vor valorifica intern ca material de mumplutură în zona şantierului sau material de umplutură pe drumuri nemodernizate sau pe alte amplasamente;

- materialele izolante/hidroizolante se vor preda unui operator specializat autorizat;

- deşeurile periculoase se vor colecta separat şi se vor preda firmelor autorizate în bazan contractelor de prestări servicii în vederea valorificării.

**b5)** ***poluarea şi alte efecte negative:*** nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

* *pentru factorul de mediu apă:*
* organizarea de santier si stocarea deseurilor din constructii in vrac nu se va realiza in apropierea santurilor de garda si gurilor de colectare a apelor pluviale;
* dotarea cu material absorbant si interventie imediata in cazul in care se observa scurgeri, mentinerea autovehiculelor intr-o buna stare tehnica, stationarea acestora pe platforme betonate;
* apele uzate menajere si alte ape uzate rezultate de pe amplasament vor fi deversate in reteaua de canalizare pluviala, respectiv menajera existente pe amplasament, prevenindu-se ajungerea lor pe sol si in subsol;
* toate produsele de natura chimica, inclusiv combustibili si uleiuri, utilizate sau colectate de pe amplasament, precum si cele pulverulente usoare vor fi amplasate in spatii amenajate, ferite de actiunea ploii sau vantului, in recipienti etansi;
* daca vor exista rezervoare de combustibil/ulei utilizate pe amplasament acestea vor fi amplasate pe platforme etanse, eventual dotate cu sisteme de retinere a hidrocarburilor;
* se interzice spalarea conductelor sau instalatiilor pe amplasament. Daca acestea contin produse petroliere sau alte substante, acesta se va colecta in recipienti adecvati cu evitarea scurgerii pe sol, si valorifica prin firma autorizata. Sub conductele ce urmeaza a fi dezafectate si care au fost folosite la vehicularea de produse chimice si combsutibili se izoleaza solul cu folie impermeabila iar dezafectarea se va realiza cu grija, in segmente cat mai mici pentru a se putea controla eventualele scurgeri accidentale. Nu se foloseste taierea cu flacara la conductele care contin produse inflamabile pentru a se evita riscul de incendiu;
* utilajele si vehicolele nu se vor spala pe amplasament;
* ca masura de protectie se interzice, pe cat posibil reparatiile utilajelor pe amplasament
* se recomanda lasarea cat mai putin timp expuse a excavatiilor deschise;
* *pentru factorul de mediu aer:*
* stropirea cu apa a structurilor din beton/zidarie ce urmeaza a fi demolate, a cailor circulabile din santier, a materialelor cu continut pulverulent depozitate vrac ;
* se va evita aruncarea resturilor de moloz si a elementelor de constructie de la inaltime, pentru a nu se imprastia pe paviment si genera astfel cantitati suplimentare de praf;
* se recomanda stocarea materialelor in gramezi cat mai compacte (raport suprafata/volum cat mai mic) ;
* deseurile vor fi evacuate cat mai repede de pe amplasament;
* lucrarile cu potential ridicat de generare a prafului (demolare, manipulari de materiale pulverulente) se vor evita a se realiza in zilele cu vant puternic. Se vor programa lucrarile in functie de prognoza meteo ;
* se vor utiliza pe cat posibil perdele de protectie din material textil care sa retina praful in zona de lucru/zona de stocare si sa evite propagarea acestuia la distanta ;
* mijloacele de transport moloz si alte materiale cu pulberi vor fi acoperite ;
* utilajele folosite in activitatea de demolare trebuiesc sa fie moderne si intretinute corespunzator si verificate din punct de vedere al noxelor (revizia tehnica la zi) ;
* la stationare autovehiculele vor avea motorul oprit;
* se vor stabili trasee circulabile cat mai scurte si se vor impune limite de viteza pentru reducerea antrenarii pulberilor ;
* *pentru zgomot şi vibraţii:*
* nu se vor efectua lucrari noaptea (inclusiv transporturi);
* utilizarea de utilaje si instalatii moderne, cu un nivel scazut de zgomot generat;
* organizarea de santier nu se va amplasa in vecinatatea ariilor protejate;
* in caz de zgomot puternic personalul va fi dotat cu mijloace individuale de protectie la zgomot;
* se vor alege pe cat posibil rute de transport ce vor ocoli zonele locuite;
* *pentru sol şi subsol :*
* deseurile rezultate din activitatea de constructie trebuie colectate in containere si pubele, amplasate in locuri special destinate acestui scop, pe platforme betonate, si evacuate cat mai repede;
* deseurile speciale generate in urma activitatii de demolare (ex: azbociment, materiale bituminoase) vor fi depozitate pe sorturi in recipienti etansi si vor fi predate agentilor economici autorizati pentru acest gen de activitate (colectare si preluare);
* nu se permite stocarea in vrac, in gramezi deschise, decat a deseurilor nepericuloase, si stabile, precum: betoane, moloz, deseuri metalice;
* toate deseurile periculoase vor fi stocate in spatii betonate, acoperite, in containere adecvate;
* se va evita imprastierea deseurilor rezultate din demolari pe suprafata solului;
* se va evita ajungerea fibrelor de azbest pe sol prin luarea masurilor speciale de demontare si stocare a deseurilor cu constinut de azbest;
* gramezile de deseuri de constructii cu continut de produse pulverulente vor fi stropite periodic pentru evitarea agrenarii de pulberi;
* in cazul producerii de scurgerile de ulei/combustibil/alte produse chimice se va actiona imediat cu mijloace absorbante. Daca este cazul se va curata zona afectata iar pamantul contaminat va fi excavat si preluat pentru depozitare, tratare sau eliminare de catre firme autorizate;
* apele uzate rezultate din cadrul organizarii de santier se vor evacua controlat si se va evita deversarea lor la sol;
* toate produsele de natura chimica utilizate vor fi amplasate in spatii amenajate, ferite de actiunea ploii sau vantului. Daca vor exista rezervoare de combustibil/ulei pe amplasament acestea vor fi amplasate pe platforme etanse, eventual dotate cu sisteme de retinere a hidrocarburilor;
* solul fertil va fi stocat separat si reutilizat pe amplasament;

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de producere a accidentelor care ar putea afecta mediul este redus dacă se respectă normele de lucru;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de demolare.Se vor respecta în totalitate lucrările necesare organizării de șantier.

Lucrările de demolare nu vor avea impact negativ asupra condiţiilor de viaţă ale locuitorilor. Disconfortul polulaţiei pe perioada de execuţie a lucrărilor este temporar şi va fi redus prin măsurile de diminuare stabilte.

**Organizarea de şantier**

Lucrările de organizare de şantier se vor realiza conform proiectului şi se vor desfăşura doar pe amplasamentul destinat acestuia. Organizarea de şantier va avea un caracter unitar pentru realizarea în întregime a investiţiei. Se vor întocmi grafice de execuţie a lucrărilor.   
Se vor la măsuri specifice privind protecţia şi securitatea muncii, precum şi de prevenire şi stingere a incendiilor, decurgând din natura operaţiilor şi tehnologiilor de demolare cuprinse în documentaţia de execuţie a obiectivului.

Dintre măsurile speciale ce trebuiesc avute în vedere se mentionează:  
 - zonele periculoase vor fi marcate cu placaje şi inscriptii;  
 - toate dispozitivele, mecanismele şi utilajele vor fi verificate în conformitate cu normele în vigoare ;  
 - asigurarea cu forţă de muncă calificată şi care să cunoască măsurile de protecţie a muncii în vigoare.

Pe tot parcursul lucrărilor de demolare se va avea în vedere asigurarea curăţeniei atât în şantier, cât şi în incinta organizării de şantier, iar la finalizarea lucrărilor constructorul va proceda la demontarea obiectelor şi va executa lucrările necesare aducerii terenului ocupat de acestea la stadiul initial.

Pentru protectia mediului inconjurator se vor respecta prevederile actelor normative cu privire la organizarea de şantier, depozitarea combustibililor, a deşerilor în locuri special amenajate. La executarea lucrarilor se vor folosi numai utilaje si mijloace de transport ce corespund din punct de vedere tehnic in vederea evitarii poluarii mediului cu noxe sau materiale de constructie in vrac. Se va asigura managementul corespunzator al deşurilor.

Organizarea de şantier se va realiza în interiorul amplasamentului, executantului revenindu-i în exclusivitate responsabilitatea modului cum işi organizează şantierul.

**c) Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 727 din 25.06.2019 emis de Primarul Municipiului Zalău imobilul este constituit din teren cu construcţii, proprietate privată a societăţii Silcotub SA aflat în intravilanul municipiului Zalău, suprafata totală este de 46.999 mp.

Conform PUG 2010 Zalău imobilul este în zona unităţi industriale/de depozitare existente.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* *zone umede, zone riverane, guri ale râurilor*: în apropierea proiectului nu se află cursuri de râuri;
* *zone costiere şi mediul marin*: nu este cazul;
* *zonele montane şi forestiere*: nu este cazul, amplasamentul este situat în intravilanul municipiului Zalău;
* *arii naturale protejate de interes naţional, comunitar, internaţional*: nu este cazul;
* *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică*: amplasamentul construcţiei propuse este situat în intravilanul localitatii Zalău, în vecinătatea acestora nu există obiective de interes public, monumente istorice şi de arhitectură sau alte zone asupra cărora există instituit un regim de restricţie, zone de interes tradiţional .
* *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populaţiei*: nu este cazul

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - va fi pozitivă din punct de vedere socio-economic prin generarea de locuri de muncă şi reactivarea unei zone industriale, precum şi asupra peisajului din zona;?????

d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali

d7) cumularea impactului cu impactul altor proiecte existente şi/sau aprobate: în zonă amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Maşinile care transportă molozul de pe amplasament vor fi curăţate înainte de a ieşi pe drumurile publice.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Anca Groşan